ຕອນເຊົ້າວັນທີ 20 ກັນຍາ, ທ່ານຮອງນາຍົກລັດຖະມົນຕີ ເລວັນແທັງ ໄດ້ເປັນປະທານກອງປະຊຸມທາງໄກ “ແກ້ໄຂຄວາມຫຍຸ້ງຍາກ, ຂໍ້ຕິດຂັດໃຫ້ແກ່ບັນດາວິສາຫະກິດ ຜະລິດຢູ່ເຂດອຸດສາຫະກຳ, ເຂດປຸງແຕ່ງ, ເຂດເຕັກໂນໂລຢີສູງ ແລະ ກຸ່ມອຸດສາຫະກຳ”
ເຂົ້າຮ່ວມມີການນຳບາງກະຊວງ, ຂະແໜງການ, 28 ແຂວງ, ນະຄອນ ແລະ ບັນດາວິສາຫະກິດ, ໃນນັ້ນມີບັນດາວິສາຫະກິດລົງທຶນຈາກຕ່າງປະເທດທີ່ມີເງິນລົງທຶນຂະໜາດໃຫຍ່, ມີກຳມະກອນຫຼາຍຄົນ.
ໂດຍອະທິບາຍບັນດາຂໍ້ສະເໜີຂອງວິສາຫະກິດ, ທ່ານຮອງລັດຖະມົນຕີ ຫງວຽນມິງຫວູ ຢັ້ງຢືນວ່າ ລະບຽບການເຂົ້າເມືອງສຳລັບບັນດານັກຊ່ຽວຊານ ນັບມື້ນັບໄດ້ຮັບການປະຕິບັດຢ່າງວ່ອງໄວ, ມີໄຫວພິບ, ກະທັດລັດກ່ວາ, ຍົກຕົວຢ່າງຄື ຫຼຸດລົງເວລາແຍກຕົວແຕ່ 14 ມື້ລົງເຫຼືອ 7 ມື້. ພວກເຮົາໄດ້ຮັບຮອງຊົ່ວຄາວສຳລັບໃບຢັ້ງຢືນການສັກວັກຊິນຢູ່ ກ່ວາ 60 ປະເທດ, ປັດຈຸບັນ, ບັນດາກະຊວງ, ຂະແໜງການພວມຄິດໄລ່ເປີດກ້ວາງເປົ້າໝາຍຊາວຕ່າງປະເທດທີ່ສາມາດເຂົ້າເມືອງ ຫວຽດນາມໄດ້.
ທ່ານຮອງລັດຖະມົນຕີກະຊວງຄົມມະນາຄົມ ແລະ ຂົນສົ່ງ ເລດິງເທາະ ໄດ້ຢັ້ງຢືນວ່າ ການຈະລາຈອນສິນຄ້າໃນປັດຈຸບັນບໍ່ມີຂໍ້ຕິດຂັດໃຫຍ່ແລ້ວ. ແຕ່ລະປີ, ກະຊວງຈະປະຊຸມແລກປ່ຽນວຽກງານ 2 ຄັ້ງກັບບັນດາທ້ອງຖິ່ນ, ມອບໜ້າທີ່ໃຫ້ແກ່ບັນດາພະແນກຄົມມະນາຄົມ ແລະຂົນສົ່ງ ເພື່ອກຳແໜ້ນສະພາບການຄົມມະນາຄົມ ໃນບໍລິເວນເພື່ອແກ້ໄຂຢ່າງທັນການ.
ທ່ານນາງ ຫວູທິມາຍ ຮອງລັດຖະມົນຕີກະຊວງການເງິນ ໃຫ້ຮູ້ວ່າ ວັນທີ 16 ກັນຍາ ຄະນະປະຈຳສະພາແຫ່ງຊາດ ໄດ້ຮັບຮອງເອົາບ້ວງເງິນກ່ຽວກັບການຍົກເວັ້ນ, ຫຼຸດພາສີ. ກະຊວງການເງິນ ພວມກະກຽມຮ່າງດຳລັດວ່າດ້ວຍການແນະນຳການປະຕິບັດບ້ວງເງິນນີ້ໂດຍດ່ວນ ເພື່ອຍື່ນສະເໜີຕໍ່ລັດຖະບານ.
ຕາມທ່ານຮອງລັດຖະມົນຕີກະຊວງສາທາລະນະສຸກ ໂດຊວັນຕວຽນ ແລ້ວ, ໃນເງື່ອນໄຂສະພາບການປົກກະຕິ, ກະຊວງພວມຄາດວ່າຕ້ອງຮັບປະກັນ 5 ຂຽວ ແມ່ນ ທີ 1 ໂຮງງານຂຽວ, ທີ 2 ກຳມະກອນຂຽນ, ທີ 3 ການເດີນທາງເຄື່ອນຍ້າຍ, ທີ 4 ສະຖານທີ່ພັກພາອາໄສຂອງກຳມະກອນ ແລະ ທີ 5 ການແພດຢູ່ກັບທີ່ຂອງວິສາຫະກິດ...
ກ່າວຄຳເຫັນສະຫຼຸບກອງປະຊຸມ, ທ່ານຮອງນາຍົກລັດຖະມົນຕີ ເລວັນແທັງເນັ້ນໜັ້ກເຖິງບົດບາດຂອງບັນດາເຂດອຸດສາຫະກຳ, ເຂດອຸດສາຫະກຳດ້ວຍແຮງງານນັບສິບລ້ານຄົນ, ມີການປະກອບສ່ວນຢ່າງໃຫຍ່ຫຼວງເຂົ້າໃນງົບປະມານ, ໃຫ້ແກ່ການເຕີບໂຕ, ໃຫ້ແກ່ການສ້າງສະຖຽນລະພາບສັງຄົມ. ທ່ານຮອງນາຍົກລັດຖະມົນຕີ ຢັ້ງຢືນວ່າ ລັດຖະບານ, ນາຍົກລັດຖະມົນຕີ ຈະຮ່ວມເດີນທາງກັບບັນດາກະຊວງ, ຂະແໜງການ, ທ້ອງຖິ່ນ ແບບຍາວນານ, ແໜ້ນແຟ້ນເພື່ອໜູນຊ່ວຍໃຫ້ແກ່ວິສາຫະກິດ ຟື້ນຟູໂດຍໄວ ແລະ ຜະລິດຢ່າງເປັນປົກກະຕິ.
ກ່ຽວກັບຂໍ້ສະເໜີຂອງບັນດາວິສາຫະກິດ, ທ່ານຮອງນາຍົກລັດຖະມົນຕີ ຮຽກຮ້ອງໃຫ້ບັນດາກະຊວງ, ຂະແໜງການຮັບຮູ້, ສ້າງເງື່ອນໄຂ, ແກ້ໄຂຄວາມຫຍຸ້ງຍາກ. ພ້ອມທັງຢັ້ງຢືນສານ, ລັດຖະບານຈະຮ່ວມເດີນທາງ, ຮັບຟັງຄຳເຫັນຂອງວິສາຫະກິດ ເພື່ອແກ້ໄຂຄວາມຫຍຸ້ງຍາກ, ຂໍ້ຕິດຂັດຈົນຮອດເວລາຟື້ນຟູການຜະລິດຳເນີນທຸລະກິດໃນສະພາບການປົກກະຕິໃໝ່.
ບຸນຄົງ